તળાજા ગામ તાલધ્વજ (તળાજા) ગિરિની તળેટીમાં વસેલું છે. આ પર્વત ઝૂલતી પર્વતમાળ જેવો છે.શત્રુંજય પર્વતમાળાનું આ એક શિખર છે.શેત્રુંજી નદીનો પટ,ગોપનાથ મહાદેવનો દ્વીપકલ્પ,સમુદ્રમાં મોજાં દર્શનીય છે.અહીં આવેલી એભલ ગુફા જોવા જેવી છે. ડુંગર ઉપર પાશ્વનાથ ભગવાનનું મંદિર છે. શ્રી વસ્તુપાળ- તેજપાળે પોતાનું ધન ધાટવા જતાં મળેલા ધનના ચરુ ઓને પોતાની પાસે રાખ્યા અને માતાની શિખામણથી ઘણાં સ્થળોને જૈન મંદિરો બાંધ્યાં.તેવું જ એખ મંદિર વસ્તુપાળ, તેજપાળે સંવત. 1381માં તળાજામાં ડુંગર પર બંધાવેલ. આ ઉપરાંત અહીં સુમતિનાથનું મંદિર પણ છે. ત્રીજી ટૂંકમાં ચોમુખજીનું મંદિર છે,જયાં એક કીર્તિસ્થંભ છે.તળાજાનાં મંદિરોની કોતરણી અને કલાકારીગીરી સોલંકીકાળની કારીગરીની યાદ અપાવે છે.શત્રુંજય પર્વતની પ્રદક્ષિણા કરી શત્રુંજય તીર્થની યાત્રા કરનારા જૈનયાત્રીઓ પંચતીર્થની યાત્રા પણ ચૂકતા હોતા નથી.આ પંચતીર્થોમાં મહુવા (મધુમતી,(તાલધ્વજ)તળાજા), દાઠા, ઘોઘા,અને ભાવનગરનાં જૈનમંદિરોનો સમાવેશ થઈ જાય.